 Ndị omebe iwu sineeti ala Nigeria amapụtala ego dị triliọnụ asatọ na ụma iri iteghete na abụọ dịka ego ọrụ nke ahọ 2019. Nke a gbasòrò nabata nke nkwekọrịta ndị òtù nlebà anya, bụ Senate Committee on Appropriation, ma bụrụkwa nke e kwupùtara nozuzu òkè nọgbakọ ndị omebe iwu ahụ nwere nso nso a nAbụja.  Nokwu ya dịka ọ na-agụpụta nke ahụ, maazị Danjuma Goje mere ka a mara na a makwasara ego dị ijeri Naịra iri iteghete N90bn nelu ego ole onyeisi ala bụ maazị Mụhammadụ Buharị mapụtara ma hafèé naka ndị omebe iwu ahụ nabalị iri na asatọ nke ọnwa Ekeresimeesi ahọ 2018 ka ha lebàrá ya anya. O kwuru na ego ahụ ha makwasara bụ iji wee gbòó nsogbu ajọ ọnọdụ nchekwa dị nala Nigeria ugbua, kwàlite ezi ọnọdụ obibi ndụ ndị omebe iwu, ma nyekwara steeti Zamfara aka.Ọ sị na ijeri Naịra iri abụọ na atọ na ụma iri isii na asatọ N23.68bn nime ego ahụ bụ nke a mapụtara iji kwụọ ndị omebe iwu na-apụ àpụ na ndị enyemaka ha ọkpụrụkpụ ego orubèèrè ha, bụ gratuity, ya na ịkwụ ndị omebe iwu na-abata abata àlàwi ha, tinyere ego a ga-eji mee mmemme nnabàta nke ndị ụlọ ọgbakọ omebe iwu agba nke iteghete ala anyị. Ọ sị na a mapụtara ijeri Naịra iri N10bn maka steeti Zamfara, ebe e bulitekwara ọnụ ego a mapụtara maka nchekwa, nihi ajọ ọnụdụ nchekwa na-ebi ala Nigeria aka ọjọọ ugbua.Maazị Goje gara nihu kwuo na ngalaba ọkụ latirik, ngalaba ọrụ na ngalaba ewumewu ụlọ ka a mapụtaara ego dị narị ijeri Naịra atọ na iri iteghete na anọ na, ụma iri iteghete na ótù N394.91bn; mapụtara ngalaba njem otu narị ijeri Naịra na iri asaa na iteghete, na ụma iri atọ na asatọ N179.38bn, ebe ngalaba nchekwa nwetara otu narị Ijeri Naịra na iri ise na iteghete, na ụma iri na atọ N159.13bn.Ọ sị na ngalaba na-ahụ maka ọrụ ugbo na mmepe ime obodo nwetara otu narị ijeri Naịra na asaa, na ụma iri abụọ na abụọ N107. 22bn, nglaba Mmiri nweta ijeri Naịra iri iteghete na abụọ, na ụma iri na asatọ N92.18bn.Dịka o kwuru na ngalaba agụmakwụkwọ nwetara ijeri Naịra iri ise na asatọ, na ụma iri isii na iteghete N58.69bn; ọ sịkwa na ngalaba ahụike nwetara ijeri Naịra iri ise na asaa na ụma iteghete N33.15bn, isi ọchịchị ala anyị nweta ijeri Naịra iri atọ na atọ na ụma iri na ise N33.15bn, ebe ụlọ ọrụ na-ahụ maka ihe metụtara Niger Delta, bụ Ministry of Niger Delta Affairs nwetara ijeri Naịra anọ na ụma ise.Nịgawanye nihu, o mere ka a mara na a mapụtara ijeri Naịra iri ise N50bn maka mgbata ọsọ pụrụ iche, bụ Special Intervention Programme Capital, mapụta ijeri Naịra iri anọ na ise N45bn maka mgbata ọsọ enyemaka na mpaghara ọwụwa anyanwụ mgbago ugwu ala anyị, bụ North East Intervention Fund ma mapụtakwa ijeri Naịra iri na ise N15bn maka ịkwụ ụgwọ e ji ụfọdụ ụlọ ọrụ ngo nime ala Nigeria.Na ntụnye nke ya, onyeisi ụlọ omebe iwu Sineeti, bụ maazị Bukọla Saraki kọwara ya bụ amụmà ego ọrụ dịka nke magburu onwe ya, ma kpọkuo onyeisi ala ka o binye aka na ya bụ akwụkwọ ozigbo ozigbo.Otu ọ dị, ndị ụlọ ọgbakọ nnọchi anya ebinyelarị aka na ya bụ amụmà ego ọrụ, ma nyekwa ya nkwàdo. 